Правилник о степену и врсти образовања наставника из општеобразовних предмета, стручних сарадника и васпитача у стручним школама
Правилник је објављен у "Службеном гласнику РС - Просветни гласник", бр. 4/2022, 14/2022 и 15/2022. 

16) Рачунарство и информатика:
(1) професор информатике, односно дипломирани информатичар;
(2) професор математике и рачунарства;
(3) професор математике, односно дипломирани математичар, смер рачунарство и информатика;
(4) дипломирани математичар за рачунарство и информатику;
(5) дипломирани инжењер електротехнике, сви смерови, односно одсеци;
(6) дипломирани инжењер електронике, сви смерови, односно одсеци;
(7) дипломирани инжењер за информационе системе, односно дипломирани инжењер организације за информационе системе или дипломирани инжењер организационих наука, одсеци за информационе системе, информационе системе и технологије;
(8) дипломирани инжењер информатике, односно дипломирани инжењер рачунарства;
(9) дипломирани економист, смерови: кибернетско-организациони, економска статистика и информатика, економска статистика и кибернетика, статистика и информатика или статистика, информатика и квантна економија;
(10) професор технике и информатике;
(11) дипломирани математичар;
(12) дипломирани информатичар;
(13) дипломирани информатичар – пословна информатика;
(14) дипломирани информатичар – професор информатике;
(15) дипломирани инжењер организационих наука – одсек за управљање квалитетом;
(16) мастер инжењер софтвера;
(17) мастер инжењер информационих технологија и система;
(18) мастер дизајнер медија у образовању;
(19) мастер професор предметне наставе (претходно завршене студије првог степена из научне, односно стручне области за одговарајући предмет);
(20) дипломирани информaтичар – мастер;
(21) дипломирани професор информатике – мастер;
(22) дипломирани информатичар – мастер пословне информатике;
(23) дипломирани професор технике и информатике – мастер;
(24) мастер математичар;
(25) мастер информатичар;
(26) мастер инжењер електротехнике и рачунарства;
(27) мастер инжењер информационих технологија;
(28) мастер професор технике и информатике;
(29) мaстeр инжeњeр oргaнизaциoних нaукa (студијски програм Информациони системи и технологије или Софтверско инжењерство и рачунарске науке);
(30) мастер професор информатике и математике;
(31) мастер професор информатике и технике.
Лице из тачке 16) овог члана које је стекло академско звање мастер мора имати, у оквиру завршених студија, положених најмање пет предмета из области рачунарства и информатике (од тога најмање један из области Програмирање) и најмање два предмета из једне или две следеће области – Математика или Теоријско рачунарство, што доказују потврдом издатом од стране матичне високошколске установе.
Наставу и друге облике образовно-васпитног рада из предмета Рачунарство и информатика може да изводи и лице које је стекло академско звање мастер, а у оквиру завршених студија има положених најмање пет предмета из области рачунарства и информатике (од тога најмање један из области Програмирање) и најмање два предмета из једне или две следеће области – Математика или Теоријско рачунарство.
Наставу и друге облике образовно-васпитног рада из предмета Рачунарство и информатика може да изводи и лице које је на основним студијама у трајању од најмање четири године, по пропису који је уређивао високо образовање до 10. септембра 2005. године, савладало програм рачунарства и информатике у трајању од најмање четири семестра.
Уколико школа преузимањем или конкурсом не заснује радни однос са лицем које испуњава услове из ст. 1, 3. и 4. ове тачке, наставу и друге облике образовно-васпитног рада за предмет Рачунарство и информатика могу да изводе и лица која су стекла стручни назив струковни специјалиста, ако у оквиру завршених студија имају положених најмање пет предмета из области рачунарства и информатике (од тога најмање један из области Програмирање) и најмање два предмета из једне или две следеће области – Математика или Теоријско рачунарство.
Испуњеност услова из ст. 2–5. ове тачке утврђује министарство надлежно за послове образовања, на основу наставног плана и програма студија, односно студијског програма.

